Manises commemora el Dia Internacional de les Dones
26 de febrer de 2025

· El programa finalitza amb la comèdia “Mujeres más bordes que un ataque de nervios”

Manises, 26 de febrer de 2025-.Amb motiu del Dia Internacional de la Dona, l'Ajuntament de Manises ha organitzat diverses activitats per a conscienciar de la necessitat de continuar lluitant per la igualtat i pels drets de les dones a tot el món.

La regidora d'Igualtat, Pilar Bastante, ha assenyalat “que aquesta commemoració és clau en el nostre calendari per a continuar reivindicant el compliment dels nostres drets”.”El nostre objectiu és aconseguir la igualtat de drets i oportunitats i continuar reforçant les polítiques d'igualtat” ha afegit Bastante.

El diumenge 2 de març tindrà lloc la IX Marxa “Dia Internacional de les Dones”, que eixirà des de Casa Violeta a les 10.30 hores i anirà recorrent els diferents carrers del municipi. El mateix dia, a les 11.30 hores, està programada al parc Els Filtres una màster class de zumba i un pintacares. Les inscripcions per a la marxa poden fer-se en la OAC, a casa Violeta de 9 a 14h, a través de l'enllaç https://acurtar.link/3JwOrZ i el mateix diumenge 09.30 a 10:00h, en el punt d'eixida de la marxa. El preu de la inscripció és d'1 euro, que es destinarà a l'associació “Dragonas”.

El 3 de març la programació contínua amb la masterclass “Femibicicleteras”, de 17 a 19 h. El dimarts 4 de març està programada una classe de biodanza “Bodyfulness”, i el dia 5 contínua la programació amb la masterclass “Biorisa”, a les 17.30 h. Totes les sessions es faran a casa Violeta.

El 6 de març a les 18h s'inaugura la tercera edició de l'exposició "8 de Març:8 Dones,8 Ceramistes", una iniciativa emmarcada dins de la programació del 8M en col·laboració amb el professorat i l'alumnat de la Escola d'Art i Superior de Ceràmica i impulsada per la Regidoria d'Igualtat de l'Ajuntament de Manises,que es podrà visitar fins al dia 28 del mateix mes. La mostra està composta per reinterpretacions que els i les artistes han elaborat com a tribut a les obres de dones ceramistes mundialment reconegudes.

El divendres 7 de març està previst que es realitze un dels actes més significatius de la setmana, la lectura del manifest del 8 de Març per part de la regidora d'Igualtat de l'Ajuntament de Manises, Pilar Bastante, que tindrà lloc a la Casa de Cultura a les 12 hores, i a la vesprada, a les 19 h, es posarà en escena la comèdia “Mujeres más bordes que un ataque de nervios”,a l'Auditori Germanies.